'स्ट्रीट डांसर' के लुक में नोरा फतेही ने सोशल मीडिया पर मचाया धमाल, Video हुआ वायरल  
नोरा फतेही ने शेयर किया 'स्ट्रीट डांसर' का वीडियो
वीडियो में नोरा फतेही का लुक और डांस स्टेप रहा दमदार
नोरा फतेही का वीडियो सोशल मीडिया पर हुआ वायरल
बॉलीवुड एक्ट्रेस नोरा फतेही (Nora Fatehi) ने अपने जबरदस्त डांस से 'सत्यमेव जयते', 'स्त्री', 'भारत' और 'बाटला हाउस' जैसी बॉलीवुड फिल्मों में खूब धमाल मचाया था. इन सबके बाद नोरा फतेही (Nora Fatehi) अब फिल्‍म 'स्ट्रीट डांसर (Street Dancer)' के जरिए एक बार फिर दर्शकों का दिल जीतने आ रही हैं. दरअसल, नोरा फतेही (Nora Fatehi) इन दिनों स्ट्रीट डांसर की तैयारी में लगी हुई हैं, जिसकी शूटिंग का एक वीडियो उन्होंने अपने इंस्टाग्राम एकाउंट पर भी शेयर किया है. इस वीडियो में उनका डांस स्टेप और लुक दोनों ही दमदार लग रहा है. खास बात तो यह है कि कुछ देर पहले ही शेयर हुए इस वीडियो को अब तक करीब 8 लाख से भी ज्यादा बार देखा जा चुका है. 
Keeping it Fierce while shooting for Street Dancer 3D.. in progress stay tuned .. #sd3 #streetdancer #comingsoon @remodsouza @lizelleremodsouza @tseries.official @varundvn @shraddhakapoor @zoya.makeupandhair @sumit.baruah
A post shared by  Nora Fatehi (@norafatehi) on Jul 23, 2019 at 7:34am PDT

एक्ट्रेस नोरा फतेही (Nora Fatehi) ने इस वीडियो के जरिए फिल्म 'स्ट्रीट डांसर (Street Dancer)' के लिए अपना लुक भी सोशल मीडिया पर साझा किया है. वीडियो में नोरा फतेही व्हाइट टॉप और ब्लैक शॉर्ट्स में नजर आ रही हैं. वहीं, हाई टेल पोनी के साथ उनका लुक बिल्कुल एक प्रोफेशनल डांसर की तरह लग रहा है. 
O Saki Saki so grateful for the craze and love everyone has been showing since the release of #OSakiSaki check out the full video on youtube @batlahousefilm releases Aug 15 @tseries.official @emmayentertainment @nehakakkar @tulsikumar15 @marcepedrozo @flaviagiumua @nikkhiladvani @tanishk_bagchi @bpraak @mrunalofficial2016 @thejohnabraham #norafatehi #batlahouse #bollywood
A post shared by  Nora Fatehi (@norafatehi) on Jul 16, 2019 at 12:29am PDT

बता दें कि रेमो डीसूजा के निर्देशन में तैयार हो रही 'स्ट्रीट डांसर (Street Dancer)' में नोरा फतेही (Nora Fatehi) अहम भूमिका में हैं. इनके अलावा फिल्म में बॉलीवुड एक्टर वरुण धवन और एक्ट्रेस श्रद्धा कपूर लीड रोल में दिखाई देंगे. उनकी यह फिल्म 24 जनवरी, 2020 तक दुनियाभर में रिलीज होगी. इससे पहले नोरा फतेही ने 'बाटला हाउस' में भी 'साकी साकी' गाने पर खूब जबरदस्त डांस किया था. उनके डांस ने न केवल सुर्खियां बटोरी थीं, बल्कि फैंस का भी दिल जीता था. 
डांसिंग डॉल नोरा फतेही (Nora Fatehi) ने 'बिग बॉस सीजन 9' के बाद 'भारत' में अपनी पहचान बनाई थी. इसके बाद उन्होंने बॉलीवुड की कई फिल्मों में स्पेशल सॉन्ग किए, जिसमें 'सत्यमेव जयते' (Satyamev Jayate)' का 'दिलबर-दिलबर' (Dilbar) उनका अब तक का सबसे हिट सॉन्ग रहा है. हाल ही में नोरा फतेही सलमान खान की फिल्म 'भारत' में भी नजर आ चुकी हैं.